title: Odluka Vijeća (EU) 2016/1202 od 18. srpnja 2016. o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o zahtjevu Sjedinjenih Američkih Država za izuzeće WTO-a od produljenja sustava povlaštenog postupanja odobrenog nekadašnjem Starateljskom području tihooceanskih otoka

text:
               23.7.2016

               HR

               Službeni list Europske unije

               L 198/43

         ODLUKA VIJEĆA (EU) 2016/1202
   od 18. srpnja 2016.
   o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o zahtjevu Sjedinjenih Američkih Država za izuzeće WTO-a od produljenja sustava povlaštenog postupanja odobrenog nekadašnjem Starateljskom području tihooceanskih otoka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom IX. stavcima 3. i 4. Sporazuma iz Marakeša o osnivanju Svjetske trgovinske organizacije („Sporazum o WTO-u”) utvrđeni su postupci za odobravanje izuzeća od obveze koja za članicu proizlazi iz Sporazuma o WTO-u ili bilo kojeg multilateralnog trgovinskog sporazuma.

               (2)

               Sjedinjenim Američkim Državama odobreno je izuzeće od obveza na temelju članka I. stavka 1. Općeg sporazuma o carinama i trgovini iz 1994. („GATT iz 1994.”), koje je posljednji put produljeno 1. kolovoza 2007. i obuhvaća razdoblje do 31. prosinca 2016.

               (3)

               Na temelju članka IX. stavka 3. Sporazuma o WTO-u, Sjedinjene Američke Države podnijele su zahtjev za izuzeće od obveza do 31. prosinca 2026. na temelju članka I. stavka 1. GATT-a iz 1994. u mjeri koja je potrebna da bi se SAD-u omogućilo da nastavi osiguravati povlašteno postupanje za prihvatljive proizvode iz nekadašnjeg Starateljskog područja tihooceanskih otoka (Republika Maršalovih Otoka, Savezne Države Mikronezije, Zajednica Sjevernih Marijanskih otoka i Republika Palau), koji se uvoze u carinsko područje Sjedinjenih Američkih Država.

               (4)

               Odobrenje zahtjeva Sjedinjenih Američkih Država za izuzeće WTO-a ne bi negativno utjecalo ni na gospodarstvo Unije ni na trgovinske odnose s korisnicima izuzeća.

               (5)

               Stoga je primjereno utvrditi stajalište koje treba zauzeti u ime Unije u okviru Glavnog vijeća WTO-a da se podrži zahtjev Sjedinjenih Američkih Država za izuzeće,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u okviru Glavnog vijeća Svjetske trgovinske organizacije jest da se podrži zahtjev Sjedinjenih Američkih Država za izuzeće od obveza na temelju članka I. stavka 1. Općeg sporazuma o carinama i trgovini iz 1994. za razdoblje do 31. prosinca 2026., u skladu s uvjetima zahtjeva Sjedinjenih Američkih Država za izuzeće.
   Ovo stajalište izražava Komisija.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednica

         G. MATEČNÁ


title: Odluka Vijeća 2012/312/ZVSP od 18. lipnja 2012. o misiji ZSOP-a Europske unije za zaštitu zračnog prometa u Južnom Sudanu (EUAVSEC – South Sudan)

text:
               07/Sv. 24

               HR

               Službeni list Europske unije

               40

         32012D0312

               L 158/17

               SLUŽBENI LIST EUROPSKE UNIJE

         ODLUKA VIJEĆA 2012/312/ZVSP
   od 18. lipnja 2012.
   o misiji ZSOP-a Europske unije za zaštitu zračnog prometa u Južnom Sudanu
   (EUAVSEC – South Sudan)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 28. članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               U Rezoluciji 1996 (2011) usvojenoj 8. srpnja 2011. Vijeće sigurnosti Ujedinjenih naroda pozdravilo je osnivanje Republike Južni Sudan 9. srpnja 2011. nakon proglašenja nezavisne države i naglasilo potrebu uspostave jačeg i jasno definiranog partnerstva između Ujedinjenih naroda, agencija za razvoj, bilateralnih partnera i drugih važnih aktera, regionalnih i pod-regionalnih institucija i međunarodnih financijskih institucija, s namjerom provedbe nacionalnih strategija čiji je cilj učinkovita uspostava institucija, koje su utemeljene na nacionalnom vlasništvu, postizanju rezultata i uzajamnoj odgovornosti.

               (2)

               Vijeće je 20. lipnja 2011. dogovorilo da će se provoditi sveobuhvatan pristup Sudanu i Južnom Sudanu s ciljem, inter alia, da pomogne Južnom Sudanu da postane održiva, stabilna i uspješna država. U tom je sveobuhvatnom pristupu kao kratkoročna opcija naveden mogući raspored civilne misije Zajedničke sigurnosne i obrambene politike (CSDP) za jačanje zaštite zračnih luka, a kao srednjoročna mogućnost doprinos širem upravljanju granicama u Južnom Sudanu.

               (3)

               Ministar za promet i ceste Južnog Sudana 19. srpnja 2011. je u ime Vlade Južnog Sudana (GoSS) dostavio pismo na Visokom predstavniku Unije za vanjske poslove i sigurnosnu politiku (VP) u kojem je pozdravio prijedlog Unije da uspostavom misije zajedničke sigurnosne i obrambene politike doprinese jačanju zaštite zračne luke Juba International Airport (JIA) kako bi je dovelo na razinu međunarodnih standarda.

               (4)

               Vijeće je 23. siječnja 2012. odobrilo koncept kriznog upravljanja za misiju ZSOP-a Europske unije za zaštitu zrakoplovstva u Južnom Sudan (EUAVSEC – South Sudan).

               (5)

               Za EUAVSEC – South Sudan treba aktivirati sposobnost upozorenja.

               (6)

               EUAVSEC – South Sudan vodit će se u kontekstu situacije koja se može pogoršati i koja može onemogućiti postizanje ciljeva vanjskog djelovanja Unije kako je navedeno u članku 21. Ugovora o Europskoj uniji (UEU),

         DONIJELO JE OVU ODLUKU:
   Članak 1.
   Misija
   Ovime Unija uspostavlja misiju ZSOP-a Europske unije za zaštitu zračnog prometa u Južnom Sudanu (EUAVSEC – South Sudan).
   Članak 2.
   Ciljevi
   1.   Strateški cilj EUAVSEC – South Sudan je pridonositi trajnom i učinkovitom radu zračne luke Juba International Airport (JIA) tako da se prihvatljiva razina zaštite postigne pod lokalnim vodstvom, u skladu s međunarodnim standardima i primjenjivim najboljim praksama.
   2.   EUAVSEC – South Sudan posebno pridonosi jačanju zrakoplovne zaštite, graničnoj kontroli i izvršenju zakona na JIA, u skladu s javnim nadzorom i ljudskim pravima.
   Članak 3.
   Zadaće
   1.   Za ispunjavanje ciljeva iz članka 2. EUAVSEC – South Sudan:

               (a)

               pomaže i savjetuje Vladu Južnog Sudana (GoSS) i druge važne službe Južnog Sudana u uspostavi organizacije za zrakoplovnu zaštitu u Ministarstvu prometa i na JIA;

               (b)

               pomaže i savjetuje GoSS i druge važne službe Južnog Sudana u izradi, donošenju i provedbi:

                           —

                           programa zaštite zrakoplovstva i planova tijela za civilno zrakoplovstvo Južnog Sudana,

                           —

                           programa zaštite zrakoplovstva, planova i važnih operativnih postupaka na JIA;

               (c)

               poboljšava učinkovitost djelatnika uključenih u poslove zaštite zrakoplovstva, u skladu sa standardima i preporučenim postupcima Organizacije međunarodnog civilnog zrakoplovstva (ICAO) putem osposobljavanja, mentorstva, praćenja, savjetovanja, pomoći i usklađivanja;

               (d)

               podupire održivost i dugoročna postignuća Južnog Sudana suradnjom s zainteresiranim stranama iz Unije i na međunarodnoj razini;

               (e)

               podupire promicanje svijesti o zaštiti među trgovačkim i privatnim subjektima koji posluju na JIA.

         2.   EUAVSEC – South Sudan ne obavlja nikakve izvršne funkcije.
   Članak 4.
   Zapovjedni lanac i ustroj
   1.   EUAVSEC – South Sudan ima jedinstven zapovjedni lanac u operacijama kriznog upravljanja.
   2.   EUAVSEC – South Sudan ima sjedište u Jubi.
   3.   Tijekom pripremne faze EUAVSEC – South Sudan, voditelju misije pomaže tim za planiranje koji se sastoji od nužnog osoblja koje priprema misiju.
   4.   Tijekom provedbene faze, EUAVSEC – South Sudan ustrojen je kako slijedi:

               (a)

               voditelj misije;

               (b)

               komponenta planiranja i operacija uključujući kapacitete za osposobljavanje;

               (c)

               komponenta potpore misiji;

               (d)

               elementi izvješćivanja, sigurnosnog i političkog savjetovanja te informiranja javnosti.

         Članak 5.
   Zapovjednik civilnih operacija
   1.   Direktor civilnih kapaciteta za planiranje i izvođenje operacija (CPCC) je i zapovjednik civilne operacije za EUAVSEC – South Sudan.
   2.   Zapovjednik civilne operacije, koji je pod političkim nadzorom i strateškim vodstvom Političkog i sigurnosnog odbora (PSC) i općenito pod nadležnošću Visokog predstavnika Unije za vanjske poslove i sigurnosnu politiku, zapovijeda i nadzire EUAVSEC – South Sudan na strateškoj razini.
   3.   Zapovjednik civilne operacije u vezi s vođenjem operacija osigurava odgovarajuću i učinkovitu provedbu odluka Vijeća te odluka Političkog i sigurnosnog odbora izdavanjem potrebnih strateških uputa voditelju misije i osiguravanjem savjetodavne i tehničke potpore.
   4.   Zapovjednik civilne operacije Vijeće izvješćuje preko VP-a.
   5.   Sve upućeno osoblje ostaje pod punim zapovjedništvom nacionalnih tijela države članice koja ih je uputila ili predmetne institucije Unije. Nacionalna tijela prenose operativni nadzor nad svojim osobljem (OPCON), timovima i odjelima na zapovjednika civilne operacije.
   6.   Zapovjednik civilne operacije u cijelosti je odgovoran za pravilno izvršavanje obaveza Unije.
   7.   Zapovjednik civilne operacije, posebni predstavnik Europske unije za Sudan i Južni Sudan (EUSR) i voditelj izaslanstva Unije u Južnom Sudanu međusobno se savjetuju prema potrebi.
   Članak 6.
   Voditelj misije
   1.   Voditelj misije preuzima odgovornost i provodi zapovjedništvo i kontrolu EUAVSEC – South Sudan na terenu i izravno je odgovoran zapovjedniku civilne operacije.
   2.   Voditelj misije provodi zapovjedništvo i kontrolu nad osobljem, timovima i odjelima iz država koje sudjeluju kako ih dodijeli zapovjednik civilne operacije, koji je odgovoran za upravljanje i logistiku, koja uključuje sredstva, resurse i informacije koje se daju na raspolaganje EUAVSEC – South Sudan.
   3.   Voditelj misije izdaje upute svim članovima osoblja EUAVSEC – South Sudan za učinkovito vođenje EUAVSEC – South Sudan na terenu, pri čemu preuzima usklađivanje i svakodnevno upravljanje misijom i slijedi upute zapovjednika civilne operacije na strateškoj razini.
   4.   Voditelj misije odgovoran je za izvršenje proračuna EUAVSEC – South Sudan. U tu svrhu voditelj misije s Komisijom potpisuje ugovor.
   5.   Voditelj misije odgovoran je za disciplinski nadzor nad osobljem. Za upućeno osoblje disciplinske mjere izvršava predmetno nacionalno tijelo ili institucija Unije.
   6.   Voditelj misije predstavlja EUAVSEC – South Sudan na području operacija i osigurava odgovarajuću prepoznatljivost EUAVSEC – South Sudan.
   7.   Voditelj misije se prema potrebi usklađuje s drugim subjektima Unije na terenu. Posebni predstavnik Europske unije blisko surađuje s voditeljem izaslanstva Unije u Južnom Sudanu i ne dovodeći u pitanje zapovjedni lanac daje voditelju misije smjernice na lokalnoj razini.
   Članak 7.
   Osoblje
   1.   EUAVSEC – South Sudan prvenstveno se sastoji od osoblja koje upućuju države članice, institucije Unije ili Europska služba za vanjsko djelovanje (EEAS). Svaka država članica ili institucija Unije ili EEAS snosi troškove osoblja koje je uputila, što uključuje putne troškove do mjesta na koje je upućeno i natrag, plaće, zdravstveno osiguranje i naknade koje nisu dnevnice.
   2.   Država ili institucija Unije ili EEAS koja je uputila člana osoblja odgovorna je za odgovor na sve žalbe povezane s upućivanjem koje uloži član osoblja, ili su s njim povezane i za podnošenje tužbe protiv upućene osobe.
   3.   EUAVSEC – South Sudan zapošljava međunarodno i lokalno osoblje na temelju ugovora, ako potrebne zadaće ne ispunjava osoblje koje su uputile država članice. Iznimno, u valjano utemeljenim slučajevima, kad nema odgovarajućih zahtjeva iz država članica mogu se, prema potrebi, na temelju ugovora zaposliti državljani iz uključenih trećih zemalja.
   4.   Uvjeti zapošljavanja i prava i obveze međunarodnog i lokalnog osoblja utvrđuju se ugovorima između voditelja misije i članova osoblja.
   Članak 8.
   Status EUAVSEC – South Sudan i njegova osoblja
   Status EUAVSEC – South Sudan i njegova osoblja, uključujući, kad je to prikladno, privilegije, imunitete i dodatna jamstva potrebna za ispunjavanje i neometano funkcioniranje EUAVSEC – South Sudan, predmet je sporazuma sklopljenog na temelju članka 37. UEU-a i u skladu s postupkom iz članka 218. Ugovora o funkcioniranju Europske unije.
   Članak 9.
   Politički nadzor i strateško vođenje
   1.   PSC u okviru odgovornosti Vijeća i VP-a politički nadzire i strateški vodi EUAVSEC – South Sudan. Ovime Vijeće ovlašćuje PSC da donese odgovarajuće odluke u skladu s člankom 38. trećim stavkom UEU-a. To ovlaštenje uključuje nadležnost za imenovanje voditelja misije na prijedlog VP-a i izmjene koncepta operacija (CONOPS) i plana djelovanja (OPLAN). Za odlučivanje u vezi s ciljevima i ukidanjem EUAVSEC – South Sudan i dalje je nadležno Vijeće.
   2.   PSC redovito izvješćuje Vijeće.
   3.   PSC redovito i, prema potrebi, prima izvješća zapovjednika civilne operacije i voditelja misije o pitanjima u okviru njegove nadležnosti.
   Članak 10.
   Sudjelovanje trećih zemalja
   1.   Ne dovodeći u pitanje autonomiju odlučivanja Unije i njezin jedinstveni institucionalni okvir, treće zemlje mogu se pozvati da sudjeluju u EUAVSEC – South Sudan, s tim da snose troškove osoblja koje upućuju, uključujući plaće, osiguranje za sve rizike, dnevnice i putne troškove u Južni Sudan i natrag, te da, prema potrebi, pridonose tekućim troškovima EUAVSEC – South Sudan.
   2.   Treće države koje pridonose EUAVSEC – South Sudan imaju ista prava i obveze u smislu svakodnevnog upravljanja EUAVSEC – South Sudan kao i države članice.
   3.   Vijeće ovlašćuje PSC da usvoji odgovarajuće odluke o prihvaćanju predloženih doprinosa i osnuje odbor doprinositelja.
   4.   Detaljni dogovori o sudjelovanju trećih zemalja određuju se sporazumima sklopljenim u skladu s člankom 37. UEU-a i prema potrebi dodatnim tehničkim mehanizmima. Kad Unija i treća država sklope sporazum o uspostavi okvira za sudjelovanje te treće države u operacijama Unije za krizno upravljanje, u okviru EUAVSEC – South Sudan primjenjuju se odredbe tog sporazuma.
   Članak 11.
   Zaštita
   1.   Zapovjednik civilne operacije upravlja planiranjem mjera zaštite voditelja misije te osigurava da ih EUAVSEC – South Sudan valjano i učinkovito provede u skladu s člankom 5.
   2.   Voditelj misije odgovoran je za zaštitu EUAVSEC – South Sudan te za osiguranje usklađenosti s minimalnim zahtjevima zaštite koji se primjenjuju za EUAVSEC – South Sudan, u skladu s politikom Unije o sigurnosti osoblja raspoređenog izvan Unije u okviru operativnih kapaciteta iz glave V. UEU-a i s tim povezanih instrumenata.
   3.   Voditelju misije pomaže dužnosnik za sigurnost misije (MSO), koji odgovara voditelju misije i osim toga održava tijesne radne odnose s EEAS-om.
   4.   Osoblje EUAVSEC – South Sudan prije početka obavljanja svojih dužnosti prolazi obvezno sigurnosno osposobljavanje u skladu s Planom djelovanja. Osoblju se na području operacija, osim toga, osigurava redovito stručno osposobljavanje koje organizira MSO.
   5.   Voditelj misije osigurava zaštitu povjerljivih podataka EU-a u skladu s Odlukom Vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (1).
   Članak 12.
   Sposobnost upozorenja
   Za EUAVSEC – South Sudan aktivira se sposobnost upozorenja.
   Članak 13.
   Financijsko uređenje
   1.   Referentni financijski iznos za pokriće izdataka povezanih s EUAVSEC – South Sudan je 12 500 000 eura.
   2.   Svim izdacima upravlja se u skladu s pravilima i postupcima koji se primjenjuju za opći proračun Unije.
   3.   Državljani uključenih trećih zemalja te državljani zemlje domaćina i njezinih susjeda, mogu se javiti na javne natječaje za sklapanje ugovora. Nakon odobrenja Komisije, voditelj misije s državama članicama, uključenim državama i drugim međunarodnim subjektima može sklopiti tehničke dogovore za osiguranje opreme, usluga i prostora za EUAVSEC – South Sudan.
   4.   Financijsko uređenje uzima u obzir operativne zahtjeve EUAVSEC – South Sudan, uključujući spojivost opreme i interoperabilnost njezinih skupina.
   5.   Voditelj misije o aktivnostima koje se provode u okviru ugovora iscrpno izvješćuje Komisiju koja ga nadzire.
   6.   Izdaci vezani uz EUAVSEC – South Sudan prihvatljivi su od dana imenovanja voditelja misije.
   Članak 14.
   Usklađenost odziva Unije i koordinacije
   1.   VP osigurava da je provedba ove Odluke sukladna s vanjskim djelovanjem Unije općenito, uključujući razvojne programe Unije.
   2.   Ne dovodeći u pitanje zapovjedni lanac, voditelj misije blisko surađuje s izaslanstvom Unije u Jubi da se osigura usklađenost djelovanja Unije u Južnom Sudanu.
   3.   Voditelj misije blisko surađuje s državama članicama koje su prisutne u Južnom Sudanu.
   Članak 15.
   Otkrivanje podataka
   1.   Visoki predstavnik ovlašten je da trećim državama, pridruženim ovoj Odluci, ako je prikladno, u skladu s potrebama EUAVSEC – South Sudan i u skladu s Odlukom 2011/292/EU, otkrije povjerljive podatke EU-a do razine „CONFIDENTIEL UE/EU CONFIDENTIAL” koji su pripremljeni za potrebe EUAVSEC – South Sudan.
   2.   VP također je ovlašten da Ujedinjenim narodima (UN) i ICAO, u skladu s operativnim potrebama EUAVSEC – South Sudan i u skladu s Odlukom 2011/292/EU, otkrije povjerljive podatke EU-a do razine „RESTREINT UE/EU RESTRICTED” koji su pripremljeni za potrebe EUAVSEC – South Sudan. U tu se svrhu sastavljaju dogovori između VP-a i nadležnih tijela UN-a i ICAO-a.
   3.   U slučaju konkretne i nužne operativne potrebe, VP također je ovlašten da državi domaćinu u skladu s Odlukom 2011/292/EU, otkrije sve povjerljive podatke EU-a do razine „RESTREINT UE/EU RESTRICTED” koji su pripremljeni za potrebe EUAVSEC – South Sudan. U tu se svrhu sastavljaju dogovori između VP-a i nadležnih tijela i države domaćina.
   4.   VP ovlašten je da trećim državama pridruženim ovoj Odluci, otkrije sve dokumente EU-a koji nisu povjerljivi u vezi s raspravama Vijeća koje se odnose na EUAVSEC – South Sudan, za koje u skladu s člankom 6. stavkom 1. Poslovnika Vijeća (2) važi obveza čuvanja profesionalne tajne.
   5.   VP može ovlasti iz stavaka od 1. do 4., kao i mogućnost sklapanja dogovora iz stavaka 2. i 3., prenijeti na podređene osobe, na zapovjednika civilne operacije i/ili na voditelja misije.
   Članak 16.
   Stupanje na snagu i trajanje
   Ova Odluka stupa na snagu na dan donošenja.
   Primjenjuje se za razdoblje od 19 mjeseci.

      Sastavljeno u Luksemburgu 18. lipnja 2012.

            Za Vijeće

            Predsjednica

         M. GJERSKOV

      (1)  SL L 141, 27.5.2011., str. 17.

      (2)  Odluka Vijeća 2009/937/EU od 1. prosinca 2009. o usvajanju Poslovnika Vijeća (SL L 325, 11.12.2009., str. 35.).


               24.3.2017

               HR

               Službeni list Europske unije

               C 93/159

         P7_TA(2014)0053
   Zahtjev za oduzimanjem parlamentarnog imuniteta Zbigniewu Ziobri
   Odluka Europskog parlamenta od 4. veljače 2014. o zahtjevu za ukidanje imuniteta Zbigniewu Ziobri (2013/2189(IMM))
   (2017/C 093/30)

      Europski parlament,

               —

               uzimajući u obzir zahtjev za ukidanje imuniteta Zbigniewu Ziobri koji je 24. lipnja 2013. proslijedio javni tužitelj Republike Poljske u vezi s kaznenim postupkom koji se vodi pred Okružnim sudom u Varšavi (Sąd Rejonowy dla Warszawy Śródmieścia), Odjelom V. (kazneni) [broj No V K199/12] i koji je objavljen na plenarnoj sjednici 9. rujna 2013.,

               —

               uzimajući u obzir saslušanje Zbigniewa Ziobre u skladu s člankom 7. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta o izboru zastupnika Europskog parlamenta na neposrednim općim izborima od 20. rujna 1976.,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008, 19. ožujka 2010. i 6. rujna 2011. (1),

               —

               uzimajući u obzir članak 105. Ustava Republike Poljske,

               —

               uzimajući u obzir članak 6. stavak 1. i članak 7. Poslovnika,

               —

               uzimajući u obzir izvješće Odbora za pravna pitanja (A7-0045/2014),

               A.

               budući da je javni tužitelj Republike Poljske tražio ukidanje parlamentarnog imuniteta Zbigniewu Ziobri, zastupniku u Europskom parlamentu, u vezi sa sudskim postupkom zbog navodnog kaznenog djela;

               B.

               budući da se zahtjev javnog tužitelja odnosi na djelo koje je predmet privatne tužbe u skladu s člankom 212. stavcima 1. i 2. poljskog kaznenog zakona;

               C.

               budući da u skladu s člankom 8. Protokola o povlasticama i imunitetima Europske unije zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

               D.

               budući da u skladu s člankom 9. Protokola o povlasticama i imunitetima Europske unije zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

               E.

               budući da se u skladu s člankom 105. Ustava Republike Poljske „zastupnik ne smatra odgovornim za svoje aktivnosti u okviru mandata zastupnika tijekom razdoblja trajanja tog mandata i poslije njega. U pogledu tih aktivnosti zastupnika se može smatrati odgovornim samo pred Sejmom, a ako je prekršio prava trećih strana, protiv njega se može voditi postupak pred sudom samo uz suglasnost Sejma”;

               F.

               budući da jedino Parlament odlučuje o tome hoće li u određenom slučaju ukinuti imunitet ili ne; budući da Parlament može razumno uzeti u obzir stajalište zastupnika pri donošenju odluke o tome hoće li mu ukinuti imunitet ili ne (2);

               G.

               budući da navodno kazneno djelo nije u izravnoj ili očitoj vezi s obnašanjem dužnosti Zbigniewa Ziobre u svojstvu zastupnika u Europskom parlamentu niti predstavlja izraženo mišljenje ili glasovanje pri obnašanju njegovih dužnosti zastupnika u Europskom parlamentu u smislu članka 8. Protokola br. 7. o povlasticama i imunitetima Europske unije;

               H.

               budući da kazneni postupak pokrenut protiv Zbigniewa Ziobre nije povezan s njegovim položajem zastupnika u Europskom parlamentu;

               I.

               budući da u tom slučaju Parlament nije pronašao dokaz za fumus persecutionis, odnosno dovoljno ozbiljnu i preciznu sumnju da je predmet pokrenut s namjerom nanošenja političke štete dotičnom zastupniku;

               J.

               budući da je zahtjev podnesen zbog protutužbe te budući da bi u tom kontekstu odluka da se zastupniku ne ukine imunitet spriječila drugu privatnu stranu u vođenju predmeta pred sudom kao dio svoje obrane;

               1.

               odlučuje ukinuti imunitet Zbigniewu Ziobri;

               2.

               nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Republike Poljske i Zbigniewu Ziobri.

      (1)  Presuda od 12. svibnja 1964. u predmetu 101/63, Wagner/Fohrmann i Krier (Zbornik sudske prakse 1964., str. 381.); presuda od 10. srpnja 1986. u predmetu 149/85, Wybot/Faure i drugi (Zbornik sudske prakse 1986., str. 2391.); presuda od 15. listopada 2008. u predmetu T-345/05, Mote/Parlament (Zbornik sudske prakse 2008., str. II-2849.); presuda od 21. listopada 2008. u spojenim predmetima C-200/07 i C-201/07, Marra/De Gregorio i Clemente (Zbornik sudske prakse 2008., str. I-7929.); presuda od 19. ožujka 2010. u predmetu T-42/06, Gollnisch/Parlament (Zbornik sudske prakse 2010., str. II-1135.); presuda od 6. Rujna 2011. u predmetu C-163/10, Patriciello (Zbornik sudske prakse 2011., str. I-7565).

      (2)  Predmet T-345/05 Mote protiv Parlamenta [2008.] ECR II-2849, stavak 28.


title: 2014/317/Euroatom: Odluka Vijeća od 15. studenog 2013. o odobravanju sklapanja od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane, kako bi se uzelo u obzir pristupanje Republike Hrvatske Europskoj Uniji

text:
               4.6.2014

               HR

               Službeni list Europske unije

               L 165/5

         ODLUKA VIJEĆA
   od 15. studenog 2013.
   o odobravanju sklapanja od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane, kako bi se uzelo u obzir pristupanje Republike Hrvatske Europskoj Uniji

      (2014/317/Euroatom)

   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir preporuku Europske komisije,
   budući da:

               (1)

               Vijeće je 24. rujna 2012. ovlastilo Komisiju da započne pregovore s Republikom Albanijom radi sklapanja Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane, kako bi se uzelo u obzir pristupanje Republike Hrvatske Europskoj uniji („Protokol”).

               (2)

               Ti su pregovori uspješno dovršeni i Protokol je odobren od strane albanskih tijela putem razmjene pisama 1. kolovoza 2013.

               (3)

               Sklapanje Protokola od strane Europske komisije trebalo bi odobriti u pogledu pitanja iz nadležnosti Europske zajednice za atomsku energiju.

               (4)

               Potpisivanje i sklapanje Protokola podliježe posebnom postupku u pogledu pitanja iz nadležnosti Unije i njezinih država članica,

         DONIJELO JE OVU ODLUKU:
   Jedini članak
   Odobrava se sklapanje od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane, kako bi se uzelo u obzir pristupanje Republike Hrvatske Europskoj uniji.
   Tekst Protokola priložen je odluci o njegovu potpisivanju.

      Sastavljeno u Bruxellesu 15. studenog 2013.

            Za Vijeće

            Predsjednik

         R. ŠADŽIUS


title: Odluka Vijeća (EU) 2016/1764 od 29. rujna 2016. o stajalištu koje Europska unija treba zauzeti u okviru Zajedničkog odbora EU-ICAO o odluci o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju

text:
               4.10.2016

               HR

               Službeni list Europske unije

               L 269/14

         ODLUKA VIJEĆA (EU) 2016/1764
   od 29. rujna 2016.
   o stajalištu koje Europska unija treba zauzeti u okviru Zajedničkog odbora EU-ICAO o odluci o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Memorandum o suradnji između Europske unije i Međunarodne organizacije civilnog zrakoplovstva (ICAO) koji stvara okvir za pojačanu suradnju (1) (dalje u tekstu: „Memorandum o suradnji”) stupio je na snagu 29. ožujka 2012.

               (2)

               U skladu sa člankom 7.3. točkom (c) Memoranduma o suradnji, Zajednički odbor osnovan člankom 7.1. Memoranduma o suradnji može donositi priloge Memorandumu o suradnji.

               (3)

               Primjereno je utvrditi stajalište koje Unija treba zauzeti u okviru Zajedničkog odbora u odnosu na donošenje priloga o upravljanju zračnim prometom Memorandumu o suradnji,

         DONIJELO JE OVU ODLUKU:
   Članak 1.
   Stajalište koje Unija treba zauzeti u okviru Zajedničkog odbora EU-ICAO, kako je navedeno u članku 7.3. točki (c) Memoranduma o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju (Memorandum o suradnji), u odnosu na donošenje priloga o upravljanju zračnim prometom Memorandumu o suradnji temelji se na nacrtu odluke Zajedničkog odbora EU-ICAO-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 29. rujna 2016.

            Za Vijeće

            Predsjednik

         P. ŽIGA

      (1)  SL L 232, 9.9.2011., str. 2.

      NACRT ODLUKE ZAJEDNIČKOG ODBORA EU-ICAO
      od …
      o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju
      ZAJEDNIČKI ODBOR EU-ICAO,
      uzimajući u obzir Memorandum o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju (Memorandum o suradnji), koji je stupio na snagu 29. ožujka 2012., a posebno njegov članak 7.3. točku (c),
      budući da:
      Primjereno je uključiti prilog o upravljanju zračnim prometom u Memorandum o suradnji,
      DONIO JE OVU ODLUKU:
      Članak 1.
      Donosi se Prilog ovoj Odluci koji čini sastavni dio Memoranduma o suradnji.
      Članak 2.
      Ova Odluka stupa na snagu na dan donošenja.

         Sastavljeno u …

               Za Zajednički odbor EU-ICAO

               Predsjednici

      PRILOG
      O UPRAVLJANJU ZRAČNIM PROMETOM
      1.   Ciljevi

      1.1   Stranke su suglasne surađivati u području upravljanja zračnim prometom i usluga u zračnoj plovidbi (dalje u tekstu: ATM/ANS) u okviru Memoranduma o suradnji (MOC) između Europske unije (EU) i Međunarodne organizacije civilnog zrakoplovstva (ICAO), potpisanog u Montrealu 28. travnja 2011. i u Bruxellesu 4. svibnja 2011.
      1.2   U skladu sa svojom obvezom globalnog usklađivanja zahtjeva uključenih u standarde i preporučene prakse (SARP) za ATM/ANS i postizanja globalne interoperabilnosti novih tehnologija i sustava u području ATM-a/ANS-a, stranke su suglasne blisko surađivati u duhu transparentnosti i dijaloga radi koordinacije svojih aktivnosti ATM-a/ANS-a.
      2.   Područje primjene

      2.1   U svrhu ostvarenja ciljeva navedenih u članku 1. ovog Priloga, stranke su suglasne surađivati u sljedećim područjima:

                  —

                  vođenje redovitog dijaloga o pitanjima od uzajamnog interesa u pogledu ATM-a/ANS-a,

                  —

                  postizanje transparentnosti uz pomoć redovite razmjene relevantnih informacija u pogledu ATM-a/ANS-a,

                  —

                  sudjelovanje u aktivnostima ATM-a/ANS-a,

                  —

                  nadziranje i analiza usklađenosti država sa standardima ICAO-a i poštovanja preporučenih praksi u području ATM-a/ANS-a,

                  —

                  suradnja u regulatornim pitanjima i pitanjima utvrđivanja standarda,

                  —

                  suradnja u području razvoja i provedbe Globalnog plana zračne plovidbe ICAO-a (GANP) i njegove metodologije nadogradnje blokova zrakoplovnog sustava (ASBU),

                  —

                  razvoj i provedba projekata i programa tehničke pomoći,

                  —

                  promicanje regionalne suradnje, posebno unutar europske regije ICAO-a (EUR), posebno uzimajući u obzir rezultate ostvarene pri razvoju i provedbi jedinstvenog europskog neba (SES) i rad Europske agencije za sigurnost zračnog prometa (EASA) na pitanjima ATM-a/ANS-a; i

                  —

                  razmjena tehničkih stručnjaka u relevantnim područjima ATM-a/ANS-a.

            3.   Provedba

      3.1   Stranke mogu utvrditi radne planove kojima se određuju uzajamno dogovoreni mehanizmi i postupci potrebni za učinkovitu provedbu suradnje u područjima iz članka 2.1. ovog Priloga Te radne planove donosi Zajednički odbor osnovan u skladu s člankom 7. Memoranduma o suradnji.
      3.2   Ured za zračnu plovidbu ICAO-a (ANB) i Europska komisija u ime stranaka provode aktivnosti suradnje u okviru ovog Priloga. Europska komisija može, prema potrebi, uključiti države članice EU-a i europske organizacije, uključujući EASA-u, Zajedničko poduzeće SESAR, upravitelja uvođenjem SESAR-a i Eurocontrol.
      4.   Dijalog

      4.1   Stranke redovito sazivaju sastanke i/ili telekonferencije kako bi raspravljale o pitanjima ATM-a/ANS-a od uzajamnog interesa i, ako je to potrebno i primjereno, kako bi koordinirale aktivnosti.
      5.   Transparentnost i razmjena informacija

      5.1   Stranke potiču, podložno svojim primjenjivim pravilima, transparentnost u području ATM-a/ANS-a u svojim odnosima s trećim osobama.
      5.2   Stranke su transparentne pri suradnji i sudjelovanju u aktivnostima ATM-a/ANS-a uz pomoć razmjene relevantnih i primjerenih podataka, informacija i dokumentacije, ne dovodeći u pitanje svoja primjenjiva pravila, te olakšavajući uzajamno sudjelovanje na sastancima.
      5.3   S tim ciljem svaka stranka uspostavlja postupke za razmjenu informacija kojima se jamči povjerljivost informacija primljenih od druge stranke u skladu s člankom 6. Memoranduma o suradnji.
      6.   Sudjelovanje u aktivnostima ATM-a/ANS-a

      6.1   U svrhu provedbe ovog Priloga svaka stranka, prema potrebi, u skladu s utvrđenim pravilima poslovnika poziva drugu stranku da sudjeluje u aktivnostima povezanima s ATM-om/ANS-om i na sastancima kao promatrač radi osiguravanja bliske suradnje i koordinacije.
      7.   Razmjena informacija i analiza u pogledu ATM-a/ANS-a

      7.1   Ne dovodeći u pitanje svoja primjenjiva pravila te u skladu s odgovarajućim radnim planovima koje treba izraditi, stranke razmjenjuju relevantne informacije i podatke o ATM-u/ANS-u te analize provedene na temelju tih informacija i podataka.
      7.2   Stranke blisko surađuju u djelovanjima poduzetima u svrhu učinkovitijeg usklađivanja sa standardima i preporučenim praksama u EU-u i drugim državama. Ta suradnja uključuje razmjenu informacija, olakšavanje dijaloga između uključenih stranaka i koordinaciju svih aktivnosti tehničke pomoći.
      7.3   Na temelju svojih aktivnosti u području preispitivanja uspješnosti i određivanja ciljeva, kao i nadziranja provedbe glavnog plana upravljanja europskim zračnim prometom, EU pomaže ICAO-u u razvoju globalnog pristupa temeljenog na uspješnosti i pristupa globalnog nadzora za provedbu Globalnog plana zračne plovidbe ICAO-a i njegove metodologije ASBU-a. Pri razvoju svojih globalnih pristupa ICAO primjereno i na najbolji mogući način upotrebljava postojeći materijal EU-a ili materijal u razvoju, koji proizlazi iz razvoja i provedbe SES-a.
      8.   Regulatorna pitanja i pitanja utvrđivanja standarda

      8.1   Svaka stranka osigurava obaviještenost druge stranke o svim relevantnim zakonima, propisima, standardima, zahtjevima i preporučenim praksama koji mogu utjecati na provedbu ovog Priloga, te o svakoj njihovoj izmjeni.
      8.2   Stranke se međusobno pravodobno obavješćuju o svim predloženim izmjenama svojih relevantnih zakona, propisa, standarda, zahtjeva i preporučenih praksi u mjeri u kojoj te izmjene mogu utjecati na primjenu ovog Priloga. Te obavijesti mogu, prema potrebi, uključivati i razmjenu primjerenih instrumenata za planiranje, poput relevantnih godišnjih/višegodišnjih programa. S obzirom na bilo koje od tih izmjena, Zajednički odbor može, ako je to potrebno, donijeti izmjene ovog Priloga u skladu s člankom 7. Memoranduma o suradnji.
      8.3   Radi globalnog usklađivanja propisa i standarda ATM-a/ANS-a stranke se međusobno savjetuju o tehničkim regulatornim pitanjima u području ATM-a/ANS-a tijekom odgovarajućih procesa određivanja pravila ili razvoja standarda i preporučenih praksi te ih se poziva na sudjelovanje u povezanim tehničkim tijelima, kako i kada je to primjereno.
      8.4   S tim ciljem EU i ICAO još racionalnije organiziraju svoju suradnju radi osiguravanja pravodobnog preispitivanja pravila EU-a nakon ICAO-ovih izmjena prilogâ Konvenciji o međunarodnom civilnom zrakoplovstvu (Čikaška konvencija) i pravodobnog pružanja podataka ICAO-u kada se razmatraju izmjene priloga relevantnih za ATM/ANS.
      8.5   ICAO pravodobno pruža EU-u informacije o odlukama i preporukama ICAO-a koje utječu na standarde i preporučene prakse povezane s ATM-om/ANS-om omogućujući potpuni pristup ICAO-vim pismima državama i elektroničkim biltenima.
      8.6   Ako je to primjereno, EU nastoji osigurati usklađenost relevantnog zakonodavstva EU-a sa standardima i preporučenim praksama povezanima s ATM-om/ANS-om.
      8.7   Budući da je glavni plan upravljanja europskim zračnim prometom usko povezan s Globalnim planom zračne plovidbe ICAO-a i njegovom metodologijom ASBU-a, EU u suradnji sa svojim državama članicama pomaže ICAO-u u razvoju standarda i preporučenih praksi i pratećih materijala za nove zahtjeve u pogledu ATM-a/ANS-a na temelju svojih potreba i iskustva s uvođenjem SESAR-a. Slično tome, ICAO pomaže EU-u u ažuriranju standarda za globalnu interoperabilnost za nove zahtjeve u pogledu ATM-a/ANS-a na temelju svojeg Globalnog plana zračne plovidbe, metodologije ASBU-a i povezanih planova djelovanja.
      8.8   Bez obzira na obveze članica EU-a kao država ugovornica Čikaške konvencije, EU vodi dijalog s ICAO-om, ako i kada je to primjereno, kako bi pružio tehničke informacije u slučajevima pojave pitanja povezanih s usklađivanjem sa standardima ICAO-a i poštovanjem preporučenih praksi ICAO-a prilikom primjene zakonodavstva EU-a.
      8.9   Poduzimanje aktivnosti suradnje u regulatornim pitanjima i pitanjima utvrđivanja standarda ne smije biti u suprotnosti s postojećim procedurama za određivanje pravila ICAO-a niti njime smiju za ICAO nastajati bilo kakve nove pravne obveze ili obveze izvješćivanja u odnosu na EU ili njegove države članice.
      9.   Projekti i programi tehničke pomoći

      9.1   Stranke koordiniraju pomoć državama nastojeći osigurati učinkovitu upotrebu resursa i spriječiti udvostručavanje napora te razmjenjuju informacije, uključujući podatke, o projektima i programima tehničke pomoći povezanima s ATM-om/ANS-om.
      10.   Regionalna suradnja

      10.1   Stranke daju prednost aktivnostima čiji je cilj ubrzanje uspostave jedinstvenog europskog neba, uključujući relevantne aktivnosti EASA-e u ATM-u/ANS-u, ako regionalni pristup nudi prilike za poboljšanje troškovne učinkovitosti, procesa nadgledanja i/ili usklađivanja.
      10.2   Posebna pozornost u pogledu stavka 10.1. poklonit će se regionalnom pristupu temeljenom na uspješnosti, europskim tehničkim propisima u području ATM-a/ANS-a, funkcionalnim blokovima zračnog prostora, upravljanju mrežnim funkcijama (uključujući Europsku jedinicu za koordinaciju kriznih situacija u zračnom prometu (EACCC)) te uvođenju novih koncepata ATM-a/ANS-a temeljenih na SESAR-u i nadzoru nad njima kao i glavnom planu upravljanja europskim zračnim prometom.
      10.3   U svrhu ispunjavanja očekivanja regionalne suradnje, održava se blizak radni odnos između EU-a i regionalnog ureda ICAO-a u Parizu, koji uključuje uzajamno sudjelovanje na relevantnim sastancima (npr. Odbor za jedinstveno nebo).
      10.4   EU će organizirati koordinaciju između europskih organizacija, država članica EU-a i regionalnog ureda ICAO-a s obzirom na područje primjene ovog Priloga, posebno radi doprinošenja regionalnim planovima ICAO-a.
      11.   Stručna pomoć

      11.1   Ne dovodeći u pitanje programe stručne pomoći razvijene izvan područja primjene ovog Priloga, EU nastoji ICAO-u, na njegov zahtjev, staviti na raspolaganje stručnjake s tehničkim znanjem iz relevantnih područja ATM-a/ANS-a kako bi obavljali zadaće i sudjelovali u aktivnostima koje su u području primjene ovog Priloga. Stranke utvrđuju uvjete takve stručne pomoći u radnom planu.
      12.   Preispitivanje

      12.1   Stranke redovito preispituju provedbu ovog Priloga uzimajući u obzir, ako je to potrebno, relevantne regulatorne razvoje ili razvoje politike.
      12.2   Svako preispitivanje ovog Priloga provodi Zajednički odbor osnovan u skladu s člankom 7. Memoranduma o suradnji („Zajednički odbor”).
      13.   Stupanje na snagu, izmjene i otkazivanje

      13.1   Ovaj Prilog stupa na snagu na dan donošenja od strane Zajedničkog odbora i ostaje na snazi do otkazivanja.
      13.2   Radni planovi dogovoreni u skladu s ovim Prilogom, u mjeri u kojoj su oni potrebni, stupaju na snagu na dan donošenja od strane Zajedničkog odbora.
      13.3   Sve izmjene ili otkazivanje radnih planova donesenih u skladu s ovim Prilogom dogovaraju se u okviru Zajedničkog odbora.
      13.4   Svaka stranka može u bilo kojem trenutku otkazati ovaj Prilog. Takav otkaz počinje proizvoditi učinke šest mjeseci nakon primitka pisane obavijesti o otkazu koju je jedna stranka poslala drugoj stranci, osim ako se navedena obavijest ne povuče uzajamnim pristankom stranaka prije isteka tog šestomjesečnog roka.
      13.5   Neovisno o ostalim odredbama ovog članka, otkazivanjem Memoranduma o suradnji otkazuju se istodobno ovaj Prilog i svi radni planovi doneseni u skladu s njime.


title: 1999/279/EZ: Odluka Vijeća od 22. ožujka 1999. o sklapanju, u ime Europske zajednice, Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane

text:
               11/Sv. 036

               HR

               Službeni list Europske unije

               159

         31999D0279

               L 112/65

               SLUŽBENI LIST EUROPSKE UNIJE

               22.03.1999.

      ODLUKA VIJEĆA

   od 22. ožujka 1999.
   o sklapanju, u ime Europske zajednice, Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane
   (1999/279/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y, u vezi s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je člankom 130.u Ugovora predviđeno da politika Zajednice u području razvojne suradnje podupire održiv gospodarski i socijalni razvoj zemalja u razvoju, nesmetano i postupno uključivanje tih zemalja u svjetsko gospodarstvo i borbu protiv siromaštva u tim zemljama;
   budući da je primjereno, u ime Europske zajednice, odobriti Međuregionalni okvirni sporazum o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane, potpisan u Madridu u prosincu 1995.,
   ODLUČILO JE:
   Članak 1.
   Ovim se, u ime Zajednice, odobrava Međuregionalni okvirni sporazum o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane.
   Tekst Sporazuma priložen je ovoj Odluci (3).
   Članak 2.
   U skladu s člankom 26. Sporazuma, predsjednik Vijeća predsjeda Vijećem za suradnju i predstavlja Zajednicu u tom Vijeću. Predstavnik Komisije predsjeda Zajedničkim odborom za suradnju i Zajedničkim pododborom za trgovinu u skladu s njihovim poslovnicima te predstavlja Zajednicu u tim tijelima.
   Članak 3.
   Predsjednik Vijeća, u ime Zajednice, daje obavijest predviđenu u članku 34. Sporazuma.
   Članak 4.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 22. ožujka 1999.

            Za Vijeće

            Predsjednik

         G. VERHEUGEN

      (1)  SL C 14, 19.1.1996., str. 3.

      (2)  SL C 166, 10.6.1996., str. 40.

      (3)  SL L 69, 19.3.1996., str. 4.


title: Odluka Vijeća (EU) 2015/1203 od 20. srpnja 2015. o imenovanju triju švedskih članova i šest švedskih zamjenika članova Odbora regija

text:
               23.7.2015

               HR

               Službeni list Europske unije

               L 195/44

         ODLUKA VIJEĆA (EU) 2015/1203
   od 20. srpnja 2015.
   o imenovanju triju švedskih članova i šest švedskih zamjenika članova Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog švedske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesta triju članova Odbora regija postala su slobodna istekom mandata gđe Lotte HÅKANSSON HARJU, g. Torea HULTA i gđe Monalise NORRMAN.

               (3)

               Mjesta šest zamjenika članova postala su slobodna istekom mandata gđe Carole GUNNARSSON, gđe Ewe LINDSTRAND, gđe Agnete LIPKIN, g. Kentha LÖVGRENA, g. Rogera MOGERTA i g. Andersa ROSÉNA,

         DONIJELO JE OVU ODLUKU:
   Članak 1.
   Sljedeće osobe imenuju se članovima Odbora regija do kraja tekućeg mandata, koji istječe 25. siječnja 2020.:

               —

               g. Joakim LARSSON, Västra Götalands läns landsting,

               —

               gđa Anna LJUNGDELL, Nynäshamns kommun,

               —

               g. Tomas RISTE, Värmlands läns landsting.

         Članak 2.
   Sljedeće osobe imenuju se zamjenicima članova Odbora regija do kraja tekućeg mandata, koji istječe 25. siječnja 2020.:

               —

               g. Krister ANDERSSON, Västra Götalands läns landsting,

               —

               g. Xamuel GONZALEZ WESTLING, Hofors kommun,

               —

               g. Jonny LUNDIN, Härnösands kommun,

               —

               g. Glenn NORDLUND, Örnsköldsviks kommun,

               —

               g. Erik PELLING, Uppsala kommun,

               —

               gđa Ingeborg WIKSTEN, Västernorrlands läns landsting.

         Članak 3.
   Ova Odluka stupa na snagu na dan donošenja.

      Sastavljeno u Bruxellesu 20. srpnja 2015.

            Za Vijeće

            Predsjednica

         F. MOGHERINI

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: 2014/333/EU: Odluka Komisije оd 5. lipnja 2014. o zaštiti osobnih podataka na europskom portalu e-pravosuđe

text:
               6.6.2014

               HR

               Službeni list Europske unije

               L 167/57

         ODLUKA KOMISIJE
   оd 5. lipnja 2014.
   o zaštiti osobnih podataka na europskom portalu e-pravosuđe

      (2014/333/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   nakon savjetovanja s Europskim nadzornikom za zaštitu podataka,
   budući da:

               (1)

               U svojoj komunikaciji od svibnja 2008. (1) Komisija je izjavila da će osmisliti i uspostaviti europski portal e-pravosuđe (u daljnjem tekstu „portal”), kojim će se upravljati u bliskoj suradnji s državama članicama.

               (2)

               Višegodišnjim akcijskim planom europskog e-pravosuđa 2009.–2013. (2) od 8. studenoga 2008. Europskoj komisiji povjerena je provedba portala. Portal je pokrenut 16. srpnja 2010. Donošenje ove Odluke sada je nužno jer je portal tek sada spreman za prvo međusobno povezivanje nacionalnih registara uključenih u obradu osobnih podataka.

               (3)

               Cilj portala je pridonijeti ostvarenju europskog pravosudnog područja olakšavajući i potičući pristup pravosuđu te koristeći informacijske i komunikacijske tehnologije za olakšavanje prekograničnih elektroničkih sudskih postupaka i pravosudne suradnje.

               (4)

               Institucije, tijela, uredi i agencije Europske unije, kao i države članice, kod provedbe prava Unije moraju poštovati temeljna prava i načela priznata Poveljom o temeljnim pravima Europske unije, a posebno pravo na zaštitu osobnih podataka propisano člankom 8. Povelje.

               (5)

               Budući da će različiti zadaci povezani s portalom te funkcijama Komisije i država članica imati za posljedicu različite odgovornosti i obveze u pogledu zaštite podataka, ključno je jasno ih razdvojiti.

               (6)

               U skladu sa specifičnom prirodom aktivnosti povezanih s portalom e-pravosuđe, razvijenih suradnjom između Komisije i država članica, uloga Komisije u obradi osobnih podataka putem portala ograničena je. Treba napomenuti da Komisija nije odgovorna za sadržaj međusobno povezanih nacionalnih baza podataka koji je dostupan putem portala.

               (7)

               Uredba (EZ) br. 45/2001 Europskog parlamenta i Vijeća (3) primjenjuje se na Komisiju i njezinu obradu osobnih podataka na portalu. U tom smislu Komisija je posebno odgovorna za osiguranje informatičke infrastrukture za funkcije portala, uključujući međusobno povezivanje nacionalnih baza podataka.

               (8)

               U skladu s Uredbom (EZ) br. 45/2001 svrhe obrade osobnih podataka trebale bi biti jasno definirane. Komisija bi stoga trebala obrađivati osobne podatke na portalu samo u svrhu omogućavanja pristupa međusobno povezanim nacionalnim bazama podataka koje čuvaju osobne podatke, pružanja interaktivnih usluga omogućavajući korisnicima izravnu komunikaciju s odgovarajućim tijelima u drugoj državi članici, davanja pristupa javnim informacijama usmjerenima prema registriranim korisnicima ili davanja kontaktnih informacija.

               (9)

               Komisija bi u sustav trebala uključiti tehnologije kojima se odražava pojam „tehničke zaštite podataka”. U provedbi tog pojma procjena utjecaja zaštite privatnosti i podataka trebala bi se odvijati tijekom faze projektiranja funkcije povezane s obradom osobnih podataka putem portala, kao i drugih funkcija portala. Tom će se procjenom utvrditi potencijalni rizici povezani sa zaštitom podataka. Njome će se također definirati odgovarajuće mjere i zaštita koje treba uvrstiti u sustav u svrhu zaštite osobnih podataka.

               (10)

               Komisija bi trebala provoditi stalne i odgovarajuće sigurnosne procjene sve dok se obavljaju poslovi povezani s međusobnim povezivanjem nacionalnih baza podataka.

               (11)

               Putem portala može se pristupiti samo javno dostupnim informacijama u međusobno povezanim nacionalnim bazama podataka. Putem portala ne bi trebalo biti moguće kombiniranje informacija iz različitih međusobno povezanih nacionalnih baza podataka u različite svrhe,

         DONIJELA JE OVU ODLUKU:
   Članak 1.
   Predmet
   Ovom se Odlukom utvrđuju funkcije i odgovornosti Europske komisije u odnosu na zahtjeve za zaštitu podataka tijekom obrade osobnih podataka na europskom portalu e-pravosuđe (u daljnjem tekstu „portal”).
   Članak 2.
   Definicije
   Za potrebe ove Odluke primjenjuju se definicije iz Uredbe (EZ) br. 45/2001. Uz to se primjenjuju i sljedeće definicije:

               (a)

               „subjekt europskog e-pravosuđa” znači svaki predstavnik države članice ili partnerske organizacije koji je dobio odobrenje za izmjenu (dijela) sadržaja portala;

               (b)

               „međusobno povezane nacionalne baze podataka” znači baze podataka koje sadrže javno dostupne informacije, kojima upravljaju države članice i druga tijela poput strukovnih udruženja i neprofitnih organizacija, koje su međusobno povezane putem portala na način da se informacijama dostupnima na nacionalnoj razini može pristupiti putem portala;

               (c)

               „javno dostupne informacije” znači informacije koje su dostupne javnosti putem interneta;

               (d)

               „registrirani korisnik” znači korisnik portala koji se registrirao putem Servisa Europske komisije za provjeru autentičnosti (ECAS), poput „subjekta europskog e-pravosuđa”.

         Članak 3.
   Obrada podataka
   Komisija obrađuje osobne podatke na portalu samo u onoj mjeri u kojoj je potrebno u svrhu:

               (a)

               omogućavanja pristupa međusobno povezanim nacionalnim bazama podataka koje čuvaju osobne podatke;

               (b)

               pružanja interaktivnih usluga kojima se registriranim korisnicima omogućuje izravna komunikacija s odgovarajućim tijelima u drugoj državi članici;

               (c)

               omogućavanja pristupa javnim informacijama usmjerenima prema registriranim korisnicima;

               (d)

               davanja kontaktnih informacija.

         Članak 4.
   Odgovornosti nadzornika podataka
   1.   Komisija obavlja dužnosti nadzornika podataka na temelju članka 2. stavka (d) Uredbe (EZ) br. 45/2001 u skladu s njegovim odgovornostima u okviru portala kako je navedeno u tom članku.
   2.   Komisija osigurava raspoloživost, održavanje i sigurnost informatičke infrastrukture portala.
   3.   Komisija je odgovorna za sljedeće postupke obrade:

               (a)

               organizaciju;

               (b)

               otkrivanje prenošenjem;

               (c)

               distribuciju ili drukčije omogućivanje pristupa;

               (d)

               usklađivanje ili kombiniranje osobnih podataka proizašlih iz međusobno povezanih nacionalnih baza podataka ili osobnih podataka o registriranim korisnicima.

         4.   Komisija definira potrebne politike i primjenjuje odgovarajuća tehnička rješenja za izvršavanje svojih dužnosti u okviru opsega funkcije nadzornika podataka.
   5.   Komisija provodi tehničke mjere potrebne za jamčenje sigurnosti osobnih podataka u tranzitu i tijekom njihova prikaza na portalu, a posebno povjerljivosti i integriteta za bilo koji prijenos na portal i s njega.
   6.   Komisija nije odgovorna ni za kakve aspekte zaštite podataka koji se odnose na:

               (a)

               početno prikupljanje i pohranjivanje svih podataka proizašlih iz međusobno povezanih nacionalnih baza podataka;

               (b)

               bilo koju odluku koju su donijele države članice kako bi te podatke učinile dostupnima putem portala;

               (c)

               sadržaj svih podataka proizašlih iz međusobno povezanih nacionalnih baza podataka koji su dostupni putem portala.

         7.   Obveze Komisije ne utječu na odgovornosti država članica i drugih tijela koje se odnose na sadržaj i djelovanje međusobno povezanih nacionalnih baza podataka kojima oni upravljaju.
   Članak 5.
   Obveze obavješćivanja
   1.   Komisija osobama na koje se podaci odnose dostavlja informacije navedene u člancima 11. i 12. Uredbe (EZ) br. 45/2001, u pogledu informacija za koje je ona odgovorna u okviru ove Odluke.
   2.   Bez obzira na obveze država članica i drugih tijela koja upravljaju međusobno povezanim nacionalnim bazama podataka prema osobama čiji se podaci obrađuju, Komisija osobama na koje se podaci odnose dostavlja i informacije o osobi za kontakt za učinkovito ostvarivanje njihovih prava na informiranje, pristup, ispravak i protivljenje u skladu s važećim propisima o zaštiti podataka. Komisija se poziva na posebne izjave o zaštiti osobnih podataka država članica i drugih tijela.
   3.   Komisija na portalu stavlja na raspolaganje i:

               (a)

               prijevode na jezike portala obavijesti o privatnosti država članica iz stavka 2.;

               (b)

               sveobuhvatnu obavijest o privatnosti koja se odnosi na portal u skladu s člancima 11. i 12. Uredbe (EZ) br. 45/2001, u jasnom i razumljivom obliku.

         Članak 6.
   Pohranjivanje osobnih podataka
   1.   Kad je riječ o razmjeni informacija iz međusobno povezanih nacionalnih baza podataka, na portalu se neće pohranjivati nikakvi osobni podaci povezani s osobama na koje se podaci odnose. Svi takvi podaci bit će pohranjeni u nacionalnim bazama podataka kojima upravljaju države članice ili druga tijela.
   2.   Osobni podaci povezani s korisnicima portala ili koje su korisnici dostavili pohranjivat će se na portalu samo kada su oni prijavljeni kao registrirani korisnici. Osobni podaci registriranih korisnika pohranjivat će se sve dok oni ne zatraže brisanje registracije. U skladu s člankom 3. osobni podaci o subjektima europskog e-pravosuđa ili osobama za kontakt pohranjivat će se sve dok te osobe obavljaju svoju dužnost.
   Članak 7.
   Datum stupanja na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 5. lipnja 2014.

            Za Komisiju

            Predsjednik

         José Manuel BARROSO

      (1)  COM(2008)329 završna verzija, 30.5.2008.

      (2)  SL C 75, 31.3.2009., str. 1.

      (3)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: 2006/569/EZ: Odluka Komisije od 11. travnja 2006. o sklapanju Sporazuma u obliku razmjene pisama između Europske zajednice i Republike Čilea o izmjeni Dodatka VI. Sporazumu o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane

text:
               11/Sv. 42

               HR

               Službeni list Europske unije

               261

         32006D0569

               L 231/139

               SLUŽBENI LIST EUROPSKE UNIJE

         ODLUKA KOMISIJE
   od 11. travnja 2006.
   o sklapanju Sporazuma u obliku razmjene pisama između Europske zajednice i Republike Čilea o izmjeni Dodatka VI. Sporazumu o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane
   (2006/569/EZ)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća (EZ) 2005/269/EZ od 28. veljače 2005. o sklapanju Sporazuma o pridruživanju između Europske zajednice i njezinih država članica s jedne strane i Republike Čilea s druge strane (1), a posebno njegov članak 3. stavak 1.,
   Budući da:

               (1)

               Uzimajući u obzir zaključke drugog sastanka Zajedničkog odbora o Sporazumu o trgovini vinima i prvog sastanka Zajedničkog odbora o Sporazumu o trgovini vinima iz Sporazuma o pridruživanju između EU-a i Čilea, koji su održani u Madridu 13. i 14. lipnja 2005., potrebno je izmijeniti Dodatak VI. Sporazumu o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se omogućila upotreba određenih čileanskih žigova koji se poklapaju s oznakama zemljopisnog podrijetla Zajednice u svrhu korištenja na čileanskom unutarnjem tržištu u ograničenim količinama, do 31. siječnja 2014., s učinkom od 24. travnja 2006.

               (2)

               Stoga su Zajednica i Republika Čile, u skladu s člankom 29. stavkom 2. Sporazuma o trgovini vinima, sklopili Sporazum u obliku razmjene pisama o izmjeni Dodatka VI. Sporazumu.

               (3)

               Trebalo bi stoga odobriti razmjenu pisama.

               (4)

               Mjere predviđene ovom Odlukom u skladu su s mišljenjem Upravljačkog odbora za vino,

         ODLUČILA JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Republike Čilea o izmjeni Dodatka VI. Sporazumu o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane.
   Tekst Sporazuma priložen je ovoj Odluci.
   Članak 2.
   Ovime se ovlašćuje povjerenik za poljoprivredu i ruralni razvoj za potpisivanje Sporazuma u obliku razmjene pisama kako bi se obvezala Zajednica.

      Sastavljeno u Bruxellesu 11. travnja 2006.

            Za Komisiju

         Mariann FISCHER BOEL

            Članica Komisije

      (1)  SL L 84, 2.4.2005., str. 19.


title: 2003/548/EZ: Odluka Komisije od 24. srpnja 2003. o najmanjem skupu iznajmljenih vodova s usklađenim značajkama i pripadajućim normama iz članka 18. Direktive o univerzalnim uslugama

text:
               13/Sv. 047

               HR

               Službeni list Europske unije

               138

         32003D0548

               L 186/43

               SLUŽBENI LIST EUROPSKE UNIJE

               24.07.2003.

      ODLUKA KOMISIJE

   od 24. srpnja 2003.
   o najmanjem skupu iznajmljenih vodova s usklađenim značajkama i pripadajućim normama iz članka 18. Direktive o univerzalnim uslugama
   (2003/548/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/22/EZ Europskog parlamenta i Vijeća od 7. ožujka 2002. o univerzalnim uslugama i pravima korisnika u vezi s elektroničkim komunikacijskim mrežama i uslugama (Direktiva o univerzalnim uslugama) (1), a posebno njezin članak 18. stavak 3.,
   budući da:

               (1)

               U članku 18. stavku 3. Direktive o univerzalnim uslugama predviđeno je objavljivanje najmanjeg skupa iznajmljenih vodova s usklađenim značajkama i pripadajućim normama koje se trebaju objaviti u Službenom listu Europske unije kao dio popisa normi iz članka 17. Direktive 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (2).

               (2)

               Najmanji skup iznajmljenih vodova određen je u Prilogu II. Direktivi Vijeća 92/44/EEZ od 5. lipnja 1992. o primjeni načela otvorenog pristupa mreži (ONP) za iznajmljene vodove (3) kako je zadnje izmijenjena Odlukom Komisije 98/80/EZ (4). Ta je Direktiva stavljena izvan snage 25. srpnja 2003. Okvirnom direktivom.

               (3)

               Ovom se Odlukom osigurava kontinuitet pravne osnove za najmanji skup iznajmljenih vodova radi provedbe odgovarajućih odredaba iz Okvirne direktive i Direktive o univerzalnim uslugama. Najmanji skup iznajmljenih vodova u ovoj Odluci isti je kao onaj u Direktivi 92/44/EEZ, osim što su upućivanja na europske telekomunikacijske norme (ETS) zamijenjena upućivanjima na europske norme (EN), kako se 2001. dogovorio Europski institut za telekomunikacijske norme. Međutim, za iznajmljene vodove koji ispunjavaju prijašnje norme ETS treba se i nadalje smatrati da su u skladu sa zahtjevima za najmanji skup iznajmljenih vodova.

               (4)

               Ovom se Odlukom utvrđuje najmanji skup iznajmljenih vodova s usklađenim značajkama i pripadajućim normama te ona čini sastavni dio popisa normi objavljenog u skladu s člankom 17. Okvirne direktive 2002/21/EZ. Trenutačna verzija popisa normi, koja sadrži samo dobrovoljne odredbe, objavljena je u Službenom listu Europske unije u prosincu 2002. (5) Zbog razlika u postupku i pravnom učinku primjereno je razlikovati poglavlja popisa normi koja uključuju obavezne odredbe u ovoj Odluci od onih poglavlja koja uključuju samo dobrovoljne odredbe.

               (5)

               Mjere predviđene u ovoj Odluci u skladu su s mišljenjem Odbora za komunikacije,

         ODLUČILA JE:
   Jedini članak
   Najmanji skup iznajmljenih vodova s usklađenim značajkama i pripadajućim normama naveden je u Prilogu.

      Sastavljeno u Bruxellesu 24. srpnja 2003.

            Za Komisiju

         Erkki LIIKANEN

            Član Komisije

      (1)  SL L 108, 24.4.2002., str. 51.

      (2)  SL L 108, 24.4.2002., str. 33.

      (3)  SL L 165, 19.6.1992., str. 27.

      (4)  SL L 14, 20.1.1998., str. 27.

      (5)  SL C 331, 31.12.2002., str. 32.
   PRILOG
   POPIS NORMI I/ILI SPECIFIKACIJA ZA ELEKTRONIČKE KOMUNIKACIJSKE MREŽE, USLUGE I PRIPADAJUĆU OPREMU I USLUGE

      Obvezni dio

      Utvrđivanje najmanjeg skupa iznajmljenih vodova

   1.   Svrha

   U ovoj se publikaciji utvrđuje najmanji skup iznajmljenih vodova s usklađenim značajkama i pripadajućim normama iz članka 18. Direktive 2002/22/EZ (Direktiva o univerzalnim uslugama).
   Ovaj je popis dio popisa normi iz članka 17. Direktive 2002/21/EZ (Okvirna direktiva).
   Ova je publikacija pored popisa normi i/ili specifikacija za elektroničke komunikacijske mreže, usluge i pripadajuću opremu i usluge objavljena u Službenom listu Europske unije u prosincu 2002. (1)

   2.   Tehničke norme

   Norme navedene u ovoj publikaciji dokumenti su ETSI-ja u skladu sa sadašnjom nomenklaturom ETSI-ja. Prema „direktivama ETSI-ja” (2) ti su dokumenti određeni kako slijedi:

      Europska norma (telekomunikacijska serija), EN: dokument ETSI-ja koji sadržava normativne odredbe, koji je odobren za objavljivanje u postupku koji uključuje nacionalne organizacije za norme i/ili nacionalne delegacije ETSI-ja i koji za posljedicu ima stanje mirovanja i prenošenje u nacionalne norme.

      Usklađena norma: norma EN (telekomunikacijska serija) čija je izrada povjerena ETSI-ju mandatom Europske komisije u skladu s Direktivom 98/48/EZ (posljednja izmjena Direktive Vijeća 83/189/EEZ), koja je izrađena uzimajući u obzir primjenljive bitne zahtjeve Direktive o „novom pristupu” i za koju je upućivanje naknadno objavljeno u Službenom listu Europske unije.

   Verzija normi navedenih u ovom popisu je verzija koja je na snazi u trenutku objavljivanja popisa.
   3.   Adrese gdje se mogu dobiti dokumenti na koje se upućuje

    (3)

               Poštanska adresa:

               F-06921 Sophia Antipolis Cedex France

               Telefon:

               (0033) 4 9294 4241
               (0033) 4 9294 4258

               Faks:

               (0033) 4 9395 8133

               E-pošta:

               publications@etsi.fr

               Internetska stranica:

               http://www.etsi.fr

         4.   Upućivanja na zakonodavstvo EU-a

   Popis se odnosi na dolje navedene zakonodavne dokumente koji se mogu pronaći na adresi http://europa.eu.int/information_society/topics/telecoms/regulatory/index_en.htm

               —

               Direktiva 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (SL L 108, 24.4.2002., str. 33.)

               —

               Direktiva 2002/22/EZ Europskog parlamenta i Vijeća od 7. ožujka 2002. o univerzalnim uslugama i pravima korisnika u vezi s elektroničkim komunikacijskim mrežama i uslugama (Direktiva o univerzalnim uslugama) (SL L 108, 24.4.2002., str. 51.).

      Određivanje najmanjeg skupa iznajmljenih vodova s usklađenim značajkama i pripadajućim normama

   ANALOGNI IZNAJMLJENI VODOVI

               Vrsta iznajmljenog voda

               Upućivanje

               Napomene

               Širina pojasa za govor standardne kakvoće (4)

                           —

                           2-žično: ETSI EN 300 448
                           ili

                           —

                           4-žično: ETSI EN 300 451

               Značajke priključka i prikaz mrežnog sučelja

               Širina pojasa za govor poboljšane kakvoće (5)

                           —

                           2-žično: ETSI EN 300 449
                           ili

                           —

                           4-žično: ETSI EN 300 452

               Značajke priključka i prikaz mrežnog sučelja

   DIGITALNI IZNAJMLJENI VODOVI

               Vrsta iznajmljenog voda

               Upućivanje

               Napomene

               64 kbit/s (6)

                           —

                           ETSI EN 300 288

                           —

                           ETSI EN 300 289

               Prikaz mrežnog sučelja
               Značajke priključka

               2 048 kbit/s — E1 (nestrukturirano) (7)

                           —

                           ETSI EN 300 418

                           —

                           ETSI EN 300 247

               Prikaz mrežnog sučelja
               Značajke priključka

               2 048 kbit/s — E1 (strukturirano) (8)

                           —

                           ETSI EN 300 418

                           —

                           ETSI EN 300 419

               Prikaz mrežnog sučelja
               Značajke priključka

      (1)  SL C 331, 31.12.2002., str. 32.

      (2)  Dostupno na http://portal.etsi.org/directives/.

      (3)  Dokumenti ETSI-ja mogu se preuzeti sa stranice: ETSI Publication Download Area (http://pda.etsi.org/pda/queryform.asp).

      (4)  Za iznajmljene vodove koji ispunjavaju zahtjeve norme ETS 300 448 (2 žice) ili ETS 300 451 (4 žice) smatra se da ispunjavaju zahtjeve za tu vrstu iznajmljenog voda.

      (5)  Za iznajmljene vodove koji ispunjavaju zahtjeve norme ETS 300 449 (2 žice) ili ETS 300 452 (4 žice) smatra se da ispunjavaju zahtjeve za tu vrstu iznajmljenog voda.

      (6)  Za iznajmljene vodove koji ispunjavaju zahtjeve normi ETS 300 288, ETS 300 288/A1 i ETS 300 289 smatra se da ispunjavaju zahtjeve za tu vrstu iznajmljenog voda.

      (7)  Za iznajmljene vodove koji ispunjavaju zahtjeve normi ETS 300 418, ETS 300 247 i ETS 300 247/A1 smatra se da ispunjavaju zahtjeve za tu vrstu iznajmljenog voda.

      (8)  Za iznajmljene vodove koji ispunjavaju zahtjeve normi ETS 300 418 i ETS 300 419 smatra se da ispunjavaju zahtjeve za tu vrstu iznajmljenog voda.


title: Odluka Vijeća (ZVSP) 2015/485 od 20. ožujka 2015. o produljenju mandata posebnog predstavnika Europske unije na Kosovu

text:
               21.3.2015

               HR

               Službeni list Europske unije

               L 77/12

         ODLUKA VIJEĆA (ZVSP) 2015/485
   od 20. ožujka 2015.
   o produljenju mandata posebnog predstavnika Europske unije na Kosovu (1)

   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 25. siječnja 2012. donijelo Odluku 2012/39/ZVSP (2) o imenovanju g. Samuela ŽBOGARA posebnim predstavnikom Europske unije (PPEU) na Kosovu. Mandat PPEU-a je zadnje izmijenjen Odlukom Vijeća 2014/400/ZVSP (3). Mandat PPEU-a istječe 28. veljače 2015.

               (2)

               Mandat PPEU-a trebalo bi produljiti za daljnje razdoblje od osam mjeseci.

               (3)

               PPEU će provoditi svoj mandat u kontekstu situacije koja se može pogoršati i koja bi mogla otežati ostvarivanje ciljeva vanjskog djelovanja Unije kako su određeni u članku 21. Ugovora o Europskoj uniji,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Samuela ŽBOGARA kao posebnog predstavnika Europske unije (PPEU) produljuje se do 31. listopada 2015. Vijeće može odlučiti da mandat PPEU-u završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije na Kosovu. Ti ciljevi uključuju održavanje vodeće uloge u promicanju stabilnog, održivog, mirnog, demokratskog i multietničkog Kosova; jačanje stabilnosti u regiji te doprinos regionalnoj suradnji i dobrosusjedskim odnosima na zapadnom Balkanu; promicanje Kosova koje poštuje vladavinu prava i zaštitu manjina te kulturne i vjerske baštine; pružanje podrške približavanju Kosova Uniji u skladu s europskom perspektivom regije i sukladno relevantnim zaključcima Vijeća.
   Članak 3.
   Mandat
   Da bi postigao ciljeve politike, PPEU ima sljedeći mandat:

               (a)

               pružiti savjetovanje i podršku Unije u političkom procesu;

               (b)

               promicati sveobuhvatnu političku koordinaciju Unije na Kosovu;

               (c)

               jačati prisutnost Unije na Kosovu te osigurati njezinu usklađenost i učinkovitost;

               (d)

               pružati lokalne političke smjernice šefu Misije Europske unije za uspostavu vladavine prava na Kosovu (EULEX KOSOVO), uključujući smjernice o političkim aspektima pitanja koja se odnose na izvršne odgovornosti;

               (e)

               osigurati dosljednost i usklađenost djelovanja Unije na Kosovu, uključujući lokalnim usmjeravanjem prijelaza EULEX-a;

               (f)

               podupirati približavanje Kosova Uniji, u skladu s europskom perspektivom regije, putem usmjerenog izvješćivanja javnosti te putem aktivnosti Unije za osvješćivanje čija je svrha osiguravanje šireg razumijevanja i podrške od strane kosovske javnosti o pitanjima povezanima s Unijom, uključujući rad EULEX-a;

               (g)

               pratiti, pomoći i olakšati napredak u pogledu političkih, gospodarskih i europskih prioriteta, u skladu s odgovarajućim institucionalnim nadležnostima i odgovornostima;

               (h)

               doprinositi razvoju i konsolidaciji poštovanja ljudskih prava i temeljnih sloboda na Kosovu, uključujući u vezi sa ženama i djecom te zaštitom manjina, u skladu s politikom ljudskih prava Unije te smjernicama Unije o ljudskim pravima;

               (i)

               podupirati provedbu dijaloga između Beograda i Prištine u kojemu posreduje Unija.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   PSO održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru mandata, ne dovodeći u pitanje ovlasti VP-a.
   3.   PPEU djeluje u bliskoj suradnji s Europskom službom za vanjsko djelovanje (ESVD) i njezinim relevantnim odjelima.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a tijekom razdoblja od 1. ožujka 2015. do 31. listopada 2015. iznosi 1 520 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije. Državljanima zemalja regije zapadnog Balkana dopušteno je sudjelovanje u javnim natječajima za dodjelu ugovora.
   3.   Upravljanje rashodima podliježe ugovoru između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   Posebno osoblje pomaže PPEU-u u provedbi njegovog mandata i doprinosu dosljednosti, vidljivosti i učinkovitosti cjelokupnog djelovanja Unije na Kosovu. PPEU je, u granicama svojeg mandata i odgovarajućih raspoloživih financijskih sredstava, odgovoran za ustrojavanje svojeg tima. Tim raspolaže stručnim znanjem o specifičnim pitanjima politika, u skladu s potrebama mandata. PPEU o sastavu svojeg tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, dotična institucija Unije odnosno ESVD. Stručnjaci koje su države članice uputile u institucije Unije ili u ESVD mogu biti raspoređeni i na rad s PPEU-om. Međunarodno ugovorno osoblje ima državljanstvo neke od država članica.
   3.   Sve upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje ili ESVD-a te obavlja svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano djelovanje misije PPEU-a i članova njegova osoblja prema potrebi se usuglašavaju sa stranama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   1.   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (4).
   2.   VP je ovlašten staviti na raspolaganje NATO-u/KFOR-u klasificirane podatke i dokumente EU-a do razine „CONFIDENTIEL UE/EU CONFIDENTIAL” sastavljene za potrebe djelovanja, u skladu sa sigurnosnim pravilima za zaštitu klasificiranih podataka EU-a.
   3.   VP je ovlašten staviti na raspolaganje Ujedinjenim narodima (UN) i Organizaciji za europsku sigurnost i suradnju (OESS), u skladu s operativnim potrebama PPEU-a, klasificirane podatke i dokumente EU-a do razine „RESTREINT UE/EU RESTRICTED” koji su sastavljeni za potrebe djelovanja, u skladu sa sigurnosnim pravilima za zaštitu klasificiranih podataka EU-a. U tu se svrhu utvrđuju lokalni dogovori.
   4.   VP je ovlašten staviti na raspolaganje trećim stranama povezanima s ovom Odlukom neklasificirane dokumente EU-a koji se odnose na rasprave Vijeća s obzirom na djelovanje obuhvaćeno obvezom čuvanja poslovne tajne u skladu s člankom 6. stavkom 1. Poslovnika Vijeća (5).
   Članak 9.
   Pristup informacijama i logistička podrška
   1.   Države članice, Komisija i Glavno tajništvo Vijeća osiguravaju PPEU-u pristup svim relevantnim podacima.
   2.   Delegacija Unije i/ili države članice prema potrebi pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je razmješteno izvan Unije u operativnom svojstvu na temelju glave V. Ugovora, PPEU u skladu s mandatom PPEU i sigurnosnom situacijom na području za koje je odgovoran poduzima sve opravdane praktične mjere za sigurnost cjelokupnog osoblja za koje je PPEU izravno nadležan, posebno tako da:

               (a)

               uspostavlja poseban sigurnosni plan na temelju uputa ESVD-a koji uključuje posebne mjere za fizičku zaštitu, organizacijsku sigurnost i sigurnost postupaka, za upravljanje sigurnim kretanjem osoblja na područje za koje je odgovoran i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je cjelokupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području za koje je odgovoran;

               (c)

               osigurava da svi članovi tima PPEU-a koji trebaju biti razmješteni izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska na područje za koje je odgovoran, na temelju stupnjeva rizika određenih za to područje;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema izvješća za VP-a i PSO. PPEU također prema potrebi izvješćuje radne skupine Vijeća. Redovna izvješća šalju se putem mreže COREU. PPEU može pripremati izvješća i za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da svi instrumenti Unije i djelovanja država članica djeluju dosljedno kako bi se postigli politički ciljevi Unije. Aktivnosti PPEU-a koordinirane su s aktivnostima Komisije te, prema potrebi, s aktivnostima drugih PPEU-ova koji djeluju u toj regiji. PPEU priprema redovite informativne sastanke za misije država članica i za delegacije Unije.
   2.   Na terenu se održava bliska veza sa šefovima misija država članica i šefovima delegacija Unije u regiji. Oni ulažu sve napore kako bi pomogli PPEU-u u provedbi mandata. PPEU pruža lokalne političke smjernice šefu misije EULEX KOSOVO, uključujući smjernice o političkim aspektima pitanja u vezi s izvršnim odgovornostima. PPEU i zapovjednik civilne operacije međusobno se savjetuju prema potrebi.
   3.   PPEU također surađuje s relevantnim lokalnim tijelima te drugim međunarodnim i regionalnim sudionicima na terenu.
   4.   PPEU, zajedno s drugim sudionicima iz Unije koji su prisutni na terenu, osigurava širenje i razmjenu informacija među sudionicima Unije na području djelovanja u svrhu postizanja visokog stupnja zajedničke svijesti o situaciji i njezine zajedničke procjene.
   Članak 13.
   Pomoć u vezi sa zahtjevima
   PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova na Kosovu te osiguravaju administrativnu pomoć i pristup relevantnim spisima u tu svrhu.
   Članak 14.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do kraja kolovoza 2015. podnosi Vijeću, VP-u i Komisiji sveobuhvatno izvješće o provedbi mandata.
   Članak 15.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. ožujka 2015.

      Sastavljeno u Bruxellesu 20. ožujka 2015.

            Za Vijeće

            Predsjednik

         E. RINKĒVIČS

      (1)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

      (2)  Odluka Vijeća 2012/39/ZVSP od 25. siječnja 2012. o imenovanju posebnog predstavnika Europske unije na Kosovu (SL L 23, 26.1.2012., str. 5.).

      (3)  Odluka Vijeća 2014/400/ZVSP od 26. lipnja 2014. o produljenju mandata posebnog predstavnika Europske unije na Kosovu (SL L 188, 27.6.2014., str. 68.).

      (4)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

      (5)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: : Odluka Izvršnog Odbora od 28. travnja 1999. o poboljšanju policijske suradnje u sprečavanju i otkrivanju kaznenih djela (SCH/Com-ex (99)18)

text:
               19/Sv. 009

               HR

               Službeni list Europske unije

               167

         41999D0018

               L 239/421

               SLUŽBENI LIST EUROPSKE UNIJE

               28.04.1999.

         ODLUKA IZVRŠNOG ODBORA
   od 28. travnja 1999.
   o poboljšanju policijske suradnje u sprečavanju i otkrivanju kaznenih djela
   (SCH/Com-ex (99)18)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 39. gore spomenute Konvencije,
   u želji da nastave s naporima za poboljšanje uvjeta prekogranične policijske suradnje,
   vodeći računa o odluci Izvršnog odbora od 16. prosinca 1998. (Doc. SCH/Com-ex (98)51 Rev 3),
   ODLUČIO JE:
   Ovim se odobravaju načela kojima se uređuje policijska suradnje u sprečavanju i otkrivanju kaznenih djela, kako su navedena u noti Predsjedništva (Doc. SCH/I (98)75 Rev 5) od 28. travnja 1999.

      Luxembourg, 28. travnja 1999.

            Predsjednik

         C. H. SCHAPPER

   SCH/I (98)75 Rev. 5
   Predmet: Primjena članka 39. Konvencije: poboljšanje policijske suradnje u sprečavanju i otkrivanju kaznenih djela
   Njemačko predsjedništvo nastoji poboljšati policijsku suradnju između država ugovornica u istragama kaznenih djela. Na sastanku Skupine I, 14. rujna 1998., predsjedništvo je predalo notu u kojoj navodi probleme i moguća rješenja (SCH/I (98)55 Rev.).
   Sve su se delegacije složile da se može puno toga napraviti za uklanjanje nedostataka u policijskoj suradnji u području istraga kaznenih djela, kad bi se odredbe Schengenske konvencije jedinstveno tumačile i primjenjivale na temelju njezinih ciljeva.
   Ugovorne stranke se slažu da poboljšana policijska suradnja u kaznenim istragama ne smije dovesti u pitanje ovlasti pravosudnih sudskih tijela.
   Sljedeća rješenja su kratkoročno izvediva:
   1.   Popis

   Za potrebe primjene članka 39. Schengenske konvencije te poboljšanja istrage i sprečavanja kaznenih djela, policijske snage schengenskih država mogu razmjenjivati informacije pod uvjetom:

               —

               da razmjena informacija ne zahtijeva upotrebu prisilnih mjera,

               —

               da je razmjena informacija dopustiva prema nacionalnom pravu zamoljene ugovorne stranke i da predviđene aktivnosti nisu isključiva domena pravosudnih tijela ili da zahtijevaju njihovu suglasnost.

         Poboljšanja u istragama i sprečavanju kaznenih djela ostvarit će se suradnjom između policijskih snaga schengenskih država bez uključivanja pravosudnih tijela kad se pojave razlozi za sumnju ili konkretne opasnosti, posebno putem dole navedenih mjera. Ovaj popis nije konačan, a provedba spomenutih mjera mora biti dopustiva prema nacionalnom pravu zamoljene države i države moliteljice:

               —

               identifikacija vlasnika i vozača vozila,

               —

               upiti o vozačkim dozvolama,

               —

               utvrđivanje gdje se osoba trenutačno nalazi i gdje je njezino boravište,

               —

               identifikacija telekomunikacijskih pretplatnika (telefon, telefaks i internet), ako je ta informacija javno dostupna,

               —

               dobivanje informacija od osoba koje ih daju policiji na dobrovoljnoj osnovi (1),

               —

               identifikacija osoba,

               —

               prijenos podataka iz policijskih baza podataka ili datoteka, uz poštivanje relevantnih zakonskih odredaba koje uređuju zaštitu podataka,

               —

               priprema planova i usklađivanje mjera pretraživanja, te pokretanje hitnih pretraživanja (neovisno o pretraživanjima u SIS-u),

               —

               utvrđivanje porijekla robe, posebno oružja i vozila (utvrđivanje prodajnih kanala),

               —

               ispitivanje dokaznog materijala (kao što je šteta na vozu nakon prometnih nesreća u kojima vozač pobjegne s mjesta nesreće, brisanja u dokumentima itd.).

         Schengenske se države mogu u skladu s člankom 39. Schengenske konvencije dogovoriti s pojedinim ili svim ugovornim strankama da utvrde dodatna područja u kojima policija može pružati uzajamnu pomoć bez uključivanja pravosudnih tijela.
   2.   Primjena pravosudne suglasnosti uz pridržaj (članak 39. stavak 2.)

   Hitna upotreba informacija kao dokaza u kaznenim postupcima moguća je jedino ako zamoljena ugovorna stranka ne zahtijeva službene zamolbe za pravnom pomoći pored policijskog zahtjeva. Ograničeni resursi tijela odgovornih za kazneno gonjenje moraju se koristiti za rješavanje hitnih problema u sprečavanju kaznenih djela, a ne da ih se nepotrebno ograničava zahtjevom za suglasnošću.
   Članak 39. stavak 2. ni u jednom aspektu ne određuje da se treba dobiti ovlaštenje od pravosudnih tijela za uvođenje dokumenata kao dokaza. Stoga je postupak za dobivanja ovlaštenja pitanje o kojem trebaju odlučiti ugovorne stranke.
   Schengenske države su suglasne da policijske snage i pravosudna tijela mogu poslati zamolbe za ovlaštenjem i dokumente koji proizlaze iz rješavanja takvih zamolbi bilo kakvim sredstvima koja omogućavaju brzi prijenos, pod uvjetom da prijenos ostavlja pisani trag o autoru dokumenta (na primjer telefaks ili elektronska pošta).
   3.   Pojednostavljenje postupaka

   Kaznene istrage, posebno u hitnim slučajevima, mogu se ubrzati pojednostavljenjem postupaka. Primjere za to nalazimo u bilateralnim sporazumima između dvaju schengenskih država, pri čemu na poticaj pravosudnih tijela, policijska tijela izravno surađuju pomažući jedni drugima pri policijskim saslušanjima, istragama i zapljeni predmeta, ako bi odgoda bila opasna.
   Ugovorne će stranke razmotriti iskustva stečena pri ovim ili sličnim sporazumima da bi utvrdile je li moguće izraditi odgovarajuće postupke za cijeli schengenski prostor.

      (1)  Prema nacionalnom pravu Austrije, Njemačke i Nizozemske, primjenjuje se načelo dobrovoljnih policijskih saslušanja.


title: 2014/577/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za kemikalije za financijsku godinu 2012.

text:
               5.9.2014

               HR

               Službeni list Europske unije

               L 266/201

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za kemikalije za financijsku godinu 2012.
   (2014/577/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za kemikalije za financijsku godinu 2012.,

               —

               uzimajući u obzir izvješće Revizorskog suda o konačnim godišnjim financijskim izvještajima Europske agencije za kemikalije za financijsku godinu 2012. zajedno s odgovorima Agencije (1),

               —

               uzimajući u obzir preporuku Vijeća od.18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 1907/2006 Europskog parlamenta i Vijeća o osnivanju Europske agencije za kemikalije (4), a posebno njezin članak 97.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na ukupni proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A7-0229/2014),

               1.

               daje razrješnicu direktoru Europske agencije za kemikalije za izvršenje proračuna Agencije za financijsku godinu 2012;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europske agencije za kemikalije, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 97.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 396, 30.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2015/1032 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Zajednice Dominike o izuzeću od obveze posjedovanja vize za kratkotrajni boravak

text:
               3.7.2015

               HR

               Službeni list Europske unije

               L 173/19

         ODLUKA VIJEĆA (EU) 2015/1032
   od 7. svibnja 2015.
   o potpisivanju, u ime Europske unije, i privremenoj primjeni Sporazuma između Europske unije i Zajednice Dominike o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Zajednicu Dominike prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Zajednicu Dominike priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora sa Zajednicom Dominike o sklapanju Sporazuma između Europske unije i Zajednice Dominike o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 12. studenoga 2014. te su uspješno zaključeni njegovim parafiranjem, putem razmjene pisama, 11. prosinca 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Zajednice Dominike o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.